钦定古今图书集成/历象汇编/庶征典/第072卷 > 《遵生八笺》 > 宋
## 钦定古今图书集成/历象汇编/庶征典/第072卷 > 《遵生八笺》 > 宋

### 太祖乾德三年十月丁亥朔大雾

按：《宋史太祖本纪》云云。

### 真宗咸平四年风霾

按《宋史真宗本纪》：咸平四年三月丁丑，风霾，帝谓宰
臣曰：“霾曀颇甚，卿等思阙政，以佐予治。”李沆等乞免
官，不许。

### 仁宗天圣四年十月甲午昏雾四塞

按：《宋史仁宗本纪》云云。

### 嘉祐八年四月英宗即位十一月丙午大风霾

按：《宋史英宗本纪》云云

### 英宗治平四年正月庚辰大风霾

按《宋史英宗本纪》云云。　按五行志。是日上尊号。廷
中仗卫。皆不能整。时帝已不豫。后七日崩。

### 神宗熙宁四年大风霾

按《宋史神宗本纪》。不载。　按《五行志》。“熙宁四年四月
癸亥，京师大风霾。”

### 哲宗元祐八年风霾

按《宋史哲宗本纪》不载。　按《五行志》。元祐八年二月。
京师风霾。

### 钦宗靖康元年正月癸巳大雾四塞

按《宋史钦宗本纪》云云。　按《五行志》。靖康元年正月
丁未。雾气四塞。对面不见。

靖康二年正月丁未，大雾四塞。

按《宋史钦宗本纪》云云。　按五行志。靖康二年正月
己亥。天气昏曀。风迅发竟日。三月丁酉。风霾。

### 高宗建炎元年大风霾

按《宋史高宗本纪》不载。　按《五行志》：“建炎元年正月
辛卯朔，大风霾。丁酉，风霾。二月丁酉，汴京风霾，日无
光。是日，张邦昌僭位。”

建炎二年，风雨昼晦，北京大雾。

按《宋史高宗本纪》。不载。　按《五行志》。二年七月癸未，
风雨昼晦。是日东京留守宗泽薨。　又按志，“二年十
一月甲子，北京大雾四塞。是日城陷。”

建炎三年，白雾昼晦。

按《宋史高宗本纪》。不载　按《五行志》，“三年三月。车驾
发温州航海。乙丑次松门。海中白雾昼晦。”

建炎四年三月乙丑，四方雾下如尘。

按《宋史高宗本纪》。不载　按《五行志》云云。

### 绍兴五年雾气昏塞

按《宋史高宗本纪》。不载。　按《五行志》。“五年正月甲申。
雾气昏塞。”

绍兴七年，氛气翳日。

按《宋史高宗本纪》。不载　按《五行志》云云。

绍兴八年，阴雾四塞。

按《宋史高宗本纪》不载。　按《五行志》：“八年三月甲寅，
昼晦，日无光，阴雾四塞。四月积雨方止，氛雾四塞，昼
日无光。”

### 孝宗隆兴元年朝雾四塞

按《宋史孝宗本纪》不载。　按《五行志》。“隆兴元年五月
丙午，朝雾四塞。”

### 乾道四年三月己丑四方雾下若尘

按：《宋史孝宗本纪》云云。

乾道五年正月甲申，昼霾四塞。

按《宋史孝宗本纪》不载　按《五行志》云云。

### 淳熙五年尘霾昼晦

按《宋史孝宗本纪》不载。　按《五行志》：“淳熙五年四月
丁丑，尘霾，昼晦，日无光。”

淳熙六年十二月乙丑，昼蒙。

按《宋史孝宗本纪》不载　按《五行志》云云。

淳熙十三年正月丁亥，昼蒙。

按《宋史孝宗本纪》不载　按《五行志》云云。

### 宁宗庆元二年二月己卯昼暝四方昏塞

按《宋史宁宗本纪》不载　按《五行志》云云。

庆元三年二月丁卯，昼晦，昏雾四塞。

按《宋史宁宗本纪》不载　按《五行志》云云。

庆元六年十二月辛卯，昼蒙。

按《宋史宁宗本纪》不载　按《五行志》云云。

庆元九年十二月乙未，天雨霾。

按《宋史宁宗本纪》不载　按《五行志》云云。

### 开禧元年正月壬午雨霾

按：《宋史宁宗本纪》云云。

### 嘉定三年正月丙午昼蒙

按《宋史宁宗本纪》不载　按《五行志》云云。

嘉定十年正月乙未，昼霾。

按《宋史宁宗本纪》不载　按《五行志》云云。

嘉定十三年三月壬辰，昼蒙。

按《宋史宁宗本纪》不载　按《五行志》云云。

### 恭帝德祐元年黄沙蔽天

按《宋史恭帝本纪》。不载。　按《五行志》。“德祐元年三月
辛巳。终日黄沙蔽天。或曰丧氛。”

### 帝昺祥兴二年昏雾四塞

按：《宋史二王本纪》：“元至元十六年二月，张世杰军溃，
翟国秀及团练使刘俊等降。至中军，会暮，昏雾四塞，
咫尺不相辨。世杰乃与苏刘义断维，以十馀舟夺港
而去。”